યુકેની કોર્ટના જજ જસ્ટીન બ્રાયને આ ચૂકાદો સંભળાવ્યો છે, તેમણે એ વાતની પરવાનગી આપી છે કે આ કામ માટે જરૂર પડે તો પોલિસબળને પણ તેઓ લઈ જઈ શકે છે. જો કે હજુ સુધી કોર્ટે માલ્યાની કોર્નવેલ ટેરેસ પ્રોપર્ટી કે જે રીજેંટ પાર્કમાં છે તેની સામે કોઈ ચૂકાદો આપ્યો નથી. 24 નવેમ્બર 2017 ના રોજ યુકેની હાઈકોર્ટે બેંગલુરુ ડીઆરટીના ચૂકાદાને રજિસ્ટર કરતા માલ્યાની દુનિયાભરમાં 10421 કરોડ રૂપિયાની સંપત્તિ જપ્ત કરવાના આદેશ આપ્યા હતા. ત્યારબાદ માલ્યાએ સંપત્તિ સીઝ કરવાના આદેશ સામે અપીલ કરી હતી પરંતુ મહિનામાં જ કોર્ટે બેંકોના પક્ષમાં ચૂકાદો સંભળાવ્યો. 26 જૂને કોર્ટે આદેશ આપ્યો હતો કે પ્રવર્તન અધિકારી ભારતીય કાયદા હેઠળ કાયદાકીય કાર્યવાહી કરી શકે છે. તમને જણાવી દઈએ કે માલ્યાની કુલ સંપત્તિ વિશે જાણકારી આપવામાં આવી હતી જેમાં તેની પત્ની અને બાળકોની અમેરિકાની કુલ સંપત્તિ 746 કરોડ રૂપિયાની જાણકારી આપવામાં આવી નહોતી.